Fliekgenot op Showmax | Netwerk24
04 Julie 2020 08:00
Lily James en Himmesh Patel vertolk die hoofrolle in Yesterday.
Die flieks is:
Dié rolprent handel oor die vreemde ware verhaal van Ron Stallworth, die eerste Afro-Amerikaanse speurder in Colorado Springs, wat probeer het om die Ku Klux Klan in die 1970’s binne te dring . . . met die hulp van ’n Jood.
Spike Lee, die regisseur en skrywer, het ’n Oscar vir die beste aangepaste draaiboek ontvang, dit is vir vier Golden Globes benoem en op die Cannes-rolprentfees het die rolprent die Grand Prix gekry.
John David Washington vertolk Ron Stallworth en Adam Driver speel die Jood.
Hiccup en die geliefde drakie Toothless het ’n ideale wêreld vir drake en Vikings geskep, maar ’n nuwe gevaar bedreig alles waarvan hulle hou.
Max, ’n Jack Russel, kan nie die aankoms van ’n baba in die huis hanteer nie en moet terapie vir streskry. Die Walliese skaaphond Rooster blyk ’n uitstekende mentor te wees.
Jack Malik is ’n sanger in ’n klein Engelse kusdorp wat besef hy gaan nie sy droom verwesenlik nie. Een nag word die dorp in donkerte gehul, Jack beland voor ’n bus en wanneer hy weer bykom, vind hy uit die Beatles het nooit bestaan nie.
Dit word beskryf as ’n goedvoel-liefdesverhaal met sang deur die Beatles en Ed Sheeran.
’n Hele paar bekendes was by die fliek betrokke. Richard Curtis (Four Weddings and a Funeral) het die draaiboek geskryf, Danny Boyle (Slumdog Millionaire, Trainspotting) is die regisseur, Sanjeev Bhaskar en Meera Syal (The Kumars at No. 42) verskyn as Jack se ouers, terwyl Kate McKinnon (Saturday Night Live) en Robert Carlyle (The Full Monty, Trainspotting) ook te sien is.
Die geniale Stillman het ’n tydmasjien wat hom kan terugneem na ’n tyd toe hy totaal verkeerd opgetree het in ’n verhouding en waarskynlik sy ideale lewensmaat deur sy vingers laat glip het. Hy wonder hoe dit sal wees om die kans te hê om sy brouwerk reg te stel.
Die hoofakteurs in dié “komedie-drama met ’n wetenskapfiksie-kinkel” is Asa Butterfield (Sex Education) en Sophie Turner (Game of Thrones en Dark Phoenix).
Meer oor: Flieks | Langnaweek | Showmax